Eva í Garðakoti hóar í kindurnar sínar . Stöð 2 / Einar Árnason . Húsfreyjan Eva Dögg Þorsteinsdóttir í Mýrdal notar óvenjulega aðferð til að hóa í kindurnar sínar . Það mátti sjá og heyra í þættinum „ Um land allt “ á Stöð 2 en þar var fjölskyldan í Garðakoti í Dyrhólahverfi heimsótt . Meðan Eva gaf kindunum fóðurbæti í fjárhúsunum hjálpuðust eiginmaðurinn Vigfús Auðbertsson og strákarnir þeirra , Auðunn og Bjarni , að við að fanga kind sem sloppið hafði út . Þau búa í nýlegu íbúðarhúsi en aðalstarf Vigfúsar er að reka vöruflutningafyrirtæki með föður sínum . Fjölskyldan í Garðakoti í Dyrhólahverfi . Vigfús Auðbertsson og Eva Dögg Þorsteinsdóttir og synirnir Auðunn Adam Vigfússon 14 ára og Bjarni Steinn Vigfússon 10 ára . Stöð 2 / Einar Árnason . Gamla íbúðarhúsið í Garðakoti er leigt út til ferðamanna en gamla fjósið hefur verið tekið undir vinnustofuna Ey Collection , sem Eva rekur í samstarfi við nágrannakonu sína , Þorbjörgu Kristjánsdóttur á Dyrhólum . Eva Dögg og Þorbjörg Kristjánsdóttir í vinnustofu Ey Collection í gamla fjósinu . Stöð 2 / Einar Árnason . Þátturinn um Mýrdal verður endursýndur á Stöð 2 næstkomandi laugardag klukkan 15.35 en einnig geta áskrifendur séð hann á Stöð 2 Frelsi . Hér má sjá myndskeið úr þættinum um Mýrdal : Litla sveitaþorpið hefur á fáum árum breyst í alþjóðlegan ferðamannabæ . Hótel og veitingastaðir hafa sprottið upp sem og fjölbreytt afþreyingarstarfsemi .